अब बिग बॉस के घर में कोई टास्क हो और उसमें खींचतान न हो, ऐसा तो हो नहीं सकता. इस टास्क के दौरान भी ऐसा ही हुआ. खासतौर पर जब हिना और शिल्पा ने विकास के सेफ से पैसे चुरा लिए. इसी टास्क के दौरान प्रियांक और विकास की दोस्ती में भी दरार आने लगी. प्रियांक कप्तानी की लड़ाई में शामिल होना चाहते थे, लेकिन विकास ने उन्हें ऐसा करने से रोका. ये प्रियांक को पसंद नहीं आया, इस पर उन्होंने विकास पर स्वार्थी होने का आरोप भी लगाया. उन्होंने यहां तक कह दिया कि विकास ने बनाफ्शा के साथ भी यही भेदभाव किया और यही वो उनके साथ भी कर रहे हैं.